Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 641/13/5502	Čadca, 26.6.2014
EEČ : 2-37-158-2014

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie.
páchateľ ako otec XXXXX, nar. XXXXX, ktorý je vo výchove a starostlivosti u svojej matky XXXXX, nar. XXXXX bytom XXXXX, XXXXX riadne na toto dieťa neplatil výživné v dobe od mesiaca december 2012, pričom k vyživovacej povinnosti bol aj zaviazaný právoplatným rozsudkom Okresného súdu Čadca pod sp. zn. 16P 49/1999 z 27.09.1999, a to prispievať v sume 500,-- Sk (16,60 €) mesačne na výživnom, a to vždy do 15. dňa v mesiaci vopred k rukám matky, a dlhuje tak na výživnom minimálne 166,-- €, 

lebo je trestné stíhanie neprípustné podľa § 9 odsek 1 písmeno g

Odôvodnenie:
Podľa článku 21 odsek 1 Európskeho dohovoru o vzájomnej pomoci v trestných veciach, dojednaného 20. apríla 1959 v Štrasburgu bolo trestné oznámenie odovzdané do Poľskej  republiky, nakoľko podozrivý XXXXX XXXXX je občanom Poľskej republiky a má tam aj trvalé bydlisko. 
  
       Dňa 26.06.2014 bolo Krajskou prokuratúrou v Žiline Okresnej prokuratúre v Čadci doručené   rozhodnutie Polície Poľskej republiky, Komisariat Policji v Kozieglowach, pod číslom 2RSD-184/13, KP-1809/13 zo 06.02.2014 ktorým bolo v trestnej veci rozhodnuté. 

     Podľa čl. 54 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov Hospodárskej únie Beneluxu, SRN a Francúzskej republiky o postupnom zrušení kontrol na ich spoločných hraniciach, podpísaného v Schengene 19. júna 1990 (Schengenský dohovor) osoba právoplatne odsúdená jednou zo zmluvných strán nesmie byť pre ten istý čin stíhaná inou zmluvnou stranou, a to za predpokladu, že v prípade odsúdenia bol trest už odpykaný alebo sa práve odpykáva alebo podľa práva štátu, v ktorom bol rozsudok vynesený, už nemôže byť vykonaný. 

    Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

       Podľa § 9 odsek 1 písmeno g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

      Keďže v tomto prípade je trestné stíhanie neprípustné podľa § 9 odsek 1 písmeno g) Trestného poriadku z vyššie uvedených dôvodov som rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor